หุ้นถ่านหินวิ่งคึก! TCC นำทีมแรงกระฉูด 28% รับราคาตลาดโลกพุ่ง
หุ้นถ่านหินวิ่งคึก! TCC นำทีมแรงกระฉูด 28% รับราคาตลาดโลกนิวไฮในรอบหลายปี ล่าสุดราคาถ่านหินตลาดล่วงหน้า (Newcastle) ส่งมอบเดือน ต.ค.64 ล่าสุด ปิดที่ 175.05 เหรียญต่อตัน เพิ่มขึ้น 1.95 เหรียญ (+1.13%)
หุ้นถ่านหินวิ่งคึก! TCC นำทีมแรงกระฉูด 28% รับราคาตลาดโลกนิวไฮในรอบหลายปี ล่าสุดปิดที่ 175.05 เหรียญต่อตัน เพิ่มขึ้น 1.13%
3 ก.ย. 2564

ผู้สื่อข่าวรายงานว่า ล่าสุด ณ เวลา 10.37 น. ราคาหุ้นในกลุ่มถ่านหินปรับตัวขึ้นอย่างร้อนแรง นำโดย บริษัท ไทย แคปปิตอล คอร์ปอเรชั่น จำกัด (มหาชน) หรือ TCC อยู่ที่ 0.74 บาท บวก 0.16 บาท หรือ 27.59% สูงสุดที่ 0.75 บาท ต่ำสุดที่ 0.67 บาท ด้วยมูลค่าซื้อขาย 70.56 ล้านบาท
ราคาหุ้น บริษัท บ้านปู จำกัด (มหาชน) หรือ BANPU อยู่ที่ 11.30 บาท บวก 0.30 บาท หรือ 2.73% สูงสุดที่ 11.40 บาท ต่ำสุดที่ 11 บาท ด้วยมูลค่าซื้อขาย 687.08 ล้านบาท
ราคาหุ้น บริษัท ลานนารีซอร์สเซส จำกัด (มหาชน) หรือ LANNA อยู่ที่ 19.20 บาท บวก 1 บาท หรือ 5.49% สูงสุดที่ 19.30 บาท ต่ำสุดที่ 18.50 บาท ด้วยมูลค่าซื้อขาย 79 ล้านบาท
ราคาหุ้น บริษัท เอเชีย กรีน เอนเนอจี จำกัด (มหาชน) หรือ AGE อยู่ที่ 3.06 บาท บวก 0.06 บาท หรือ 2% สูงสุดที่ 3.08 บาท ต่ำสุดที่ 2.98 บาท ด้วยมูลค่าซื้อขาย 33.39 ล้านบาท
ทั้งนี้ นายมงคล พ่วงเภตรา ผู้ช่วยกรรมการผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที กล่าวว่า ราคาหุ้น TCC ที่ปรับตัวแรงน่าจะได้รีบผลดีจากราคาถ่านหินในตลาดโลกที่ปรับตัวสูงขึ้นต่อเนื่อง และวานนี้ก็ทำนิวไฮในรอบหลายปี โดยราคาถ่านหินตลาดล่วงหน้า (Newcastle) ส่งมอบเดือน ต.ค.64 ล่าสุด ปิดที่ 175.05 เหรียญต่อตัน เพิ่มขึ้น 1.95 เหรียญ (+1.13%) ซึ่งรายได้ส่วนใหญ่ของ TCC มาจากธุรกิจถ่านหิน